ระเบียบกระทรวงแรงงานระเบียบกระทรวงแรงงานว่าด้วยการบริหารกองทุนเพื่อช่วยเหลือคนหางานไปทำงานในต่างประเทศพ.ศ. ๒๕๔๙ โดยที่เป็นการสมควรปรับปรุงระเบียบกระทรวงแรงงานและสวัสดิการสังคมว่าด้วยการบริหารและการใช้จ่ายเงินกองทุนเพื่อช่วยเหลือคนหางานไปทำงานในต่างประเทศพ.ศ. ๒๕๔๒ เพื่อให้เป็นประโยชน์แก่คนหางาน โดยการขยายความคุ้มครองและเพิ่มสิทธิประโยชน์ให้เหมาะสมยิ่งขึ้นอาศัยอำนาจตามความในมาตรา๕ และมาตรา ๕๒ วรรคสาม แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ แก้ไขเพิ่มเติมโดยพระราชบัญญัติจัดหางานและคุ้มครองคนหางาน(ฉบับที่ ๒) พ.ศ. ๒๕๓๗ และมาตรา ๕๓ แห่งพระราชบัญญัติจัดหางานและคุ้มครองคนหางานพ.ศ. ๒๕๒๘ รัฐมนตรีว่าการกระทรวงแรงงานโดยความเห็นชอบของรัฐมนตรีว่าการกระทรวงการคลังจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงแรงงานว่าด้วยการบริหารกองทุนเพื่อช่วยเหลือคนหางานไปทำงานในต่างประเทศ พ.ศ. ๒๕๔๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ยกเลิกระเบียบกระทรวงแรงงานและสวัสดิการสังคม ว่าด้วยการบริหารและการใช้จ่ายเงินกองทุนเพื่อช่วยเหลือคนหางานไปทำงานในต่างประเทศพ.ศ. ๒๕๔๒บรรดาระเบียบหรือคำสั่งอื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้กองทุน หมายความว่า กองทุนเพื่อช่วยเหลือคนหางานไปทำงานในต่างประเทศสมาชิกกองทุน หมายความว่า คนหางานซึ่งตนเองหรือนายจ้างหรือผู้รับอนุญาตจัดหางานเพื่อไปทำงานในต่างประเทศได้ส่งเงินเข้ากองทุนประสบอันตราย หมายความว่า การที่สมาชิกกองทุนได้รับอันตรายแก่ชีวิตร่างกาย หรือผลกระทบทางจิตใจ ทั้งนี้ การได้รับอันตรายต้องมิได้เกิดจากการที่สมาชิกกองทุนเป็นผู้ก่อให้เกิดขึ้นเนื่องมาจากการกระทำอันกฎหมายบัญญัติเป็นความผิดพิการ หมายความว่า การสูญเสียอวัยวะที่เห็นได้อย่างชัดเจนหรือกรณีที่แพทย์วินิจฉัยแล้วว่ามีความบกพร่องทางจิตใจทุพพลภาพ หมายความว่า การสูญเสียสมรรถภาพของอวัยวะหรือของร่างกายหรือสูญเสียสภาวะปกติของจิตใจจนประกอบกรณีกิจตามปกติไม่ได้เกินยี่สิบวันโดยการวินิจฉัยของแพทย์อธิบดี หมายความว่า อธิบดีกรมการจัดหางานข้อ๕ ให้จ่ายเงินจากกองทุนในกิจการต่างๆดังต่อไปนี้(๑) จัดการให้สมาชิกกองทุนซึ่งถูกทอดทิ้งอยู่ในต่างประเทศได้เดินทางกลับประเทศไทยจนถึงภูมิลำเนาซึ่งมีค่าใช้จ่าย ดังนี้(ก) ค่าพาหนะ ค่าที่พัก ค่าอาหารค่ารักษาพยาบาล และค่าใช้จ่ายอื่นที่จำเป็น โดยให้จ่ายตามที่จ่ายจริงไม่เกินคนละสามหมื่นบาทในกรณีที่ค่าใช้จ่ายเกินวงเงินที่กำหนด ให้อธิบดีมีอำนาจสั่งจ่ายเงินเพิ่มเติมได้ตามความจำเป็นโดยคำแนะนำของคณะกรรมการกองทุนเพื่อช่วยเหลือคนหางานไปทำงานในต่างประเทศ(ข) ค่าใช้จ่ายของเจ้าหน้าที่ในการจัดการให้สมาชิกกองทุนเดินทางกลับประเทศไทยจนถึงภูมิลำเนาให้กระทำได้ในกรณีที่จำเป็น(ค) เงินชดเชยค่าใช้จ่ายแก่ผู้รับอนุญาตจัดหางานที่ได้รับอนุมัติจากอธิบดีตามมาตรา ๔๑ และมาตรา ๔๒ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘(๒) ให้การสงเคราะห์แก่สมาชิกกองทุนซึ่งไปหรือจะไปทำงานในต่างประเทศหรือทายาทโดยธรรมของสมาชิกกองทุนตามที่บัญญัติไว้ในประมวลกฎหมายแพ่งและพาณิชย์ซึ่งมีค่าใช้จ่ายและหรือเงินสงเคราะห์ ดังนี้(ก) กรณีสมาชิกกองทุนประสบอันตรายก่อนไปทำงานในต่างประเทศหรือประสบอันตรายในต่างประเทศให้จ่ายเงินสงเคราะห์เป็นค่ารักษาพยาบาลเท่าที่จ่ายจริงไม่เกินคนละสามหมื่นบาท(ข) กรณีสมาชิกกองทุนต้องเดินทางกลับประเทศไทยเพราะถูกเลิกจ้างโดยมีสาเหตุมาจากการประสบอันตรายและเข้ารับการรักษาตัวในโรงพยาบาลในต่างประเทศให้จ่ายเป็นเงินสงเคราะห์คนละหนึ่งหมื่นห้าพันบาท(ค) กรณีประสบอันตรายจนพิการหรือทุพพลภาพในระหว่างที่เป็นสมาชิกกองทุนไม่ว่าเหตุการณ์ที่ก่อให้เกิดอันตรายจนพิการหรือทุพพลภาพจะเกิดขึ้นในประเทศไทยหรือต่างประเทศให้จ่ายเป็นเงินสงเคราะห์กรณีพิการคนละหนึ่งหมื่นห้าพันบาทหรือกรณีทุพพลภาพคนละสามหมื่นบาท กรณีเหตุเกิดในต่างประเทศ ให้จ่ายเมื่อสมาชิกกองทุนกลับเข้ามาในราชอาณาจักรแล้ว(ง) กรณีประสบปัญหาในต่างประเทศ ได้แก่ รอการเข้าทำงานใหม่รอการส่งกลับประเทศไทย รอการดำเนินคดี เป็นเหตุให้สูญเสียรายได้จากการทำงานหรือไม่ได้รับความเป็นธรรมจากนายจ้างโดยไม่ใช่ความผิดของสมาชิกกองทุนหรือกรณีอื่นในลักษณะเดียวกันให้จ่ายเป็นค่าพาหนะ ค่าที่พัก ค่าอาหาร ค่ารักษาพยาบาลและค่าใช้จ่ายอื่นที่จำเป็นให้แก่สมาชิกกองทุนระหว่างที่อยู่ในต่างประเทศโดยให้จ่ายตามที่จ่ายจริงไม่เกินคนละสามหมื่นบาทหากค่าใช้จ่ายเกินวงเงินที่กำหนด ให้อธิบดีมีอำนาจสั่งจ่ายเงินเพิ่มเติมได้ตามความจำเป็นโดยคำแนะนำของคณะกรรมการกองทุนเพื่อช่วยเหลือคนหางานไปทำงานในต่างประเทศ(จ) กรณีต้องเดินทางกลับประเทศไทยก่อนสิ้นสุดการเป็นสมาชิกกองทุนเนื่องจากผลการตรวจสุขภาพจากสถานพยาบาลของประเทศนั้น พบว่าสมาชิกกองทุนเป็นโรคที่ตามข้อบังคับของทางการของประเทศนั้นห้ามมิให้ทำงานในประเทศต่อไปให้จ่ายเป็นเงินสงเคราะห์คนละสองหมื่นห้าพันบาทสำหรับสมาชิกกองทุนที่ถูกส่งกลับภายในหกเดือนแรกของการเป็นสมาชิกกองทุน หรือคนละหนึ่งหมื่นห้าพันบาทสำหรับสมาชิกกองทุนที่ถูกส่งกลับหลังจากทำงานไปแล้วเกินกว่าหกเดือนแต่ยังไม่สิ้นสุดการเป็นสมาชิกกองทุน(ฉ) กรณีประสบปัญหาต้องเดินทางกลับประเทศไทยก่อนสิ้นสุดการเป็นสมาชิกกองทุนเนื่องจากภัยสงครามหรือปัญหาความไม่สงบหรือจากภัยธรรมชาติหรือเกิดโรคระบาดซึ่งทางการของประเทศนั้นๆ ประกาศกำหนดแล้วให้จ่ายเป็นเงินช่วยเหลือบรรเทาความเดือดร้อนคนละหนึ่งหมื่นห้าพันบาท(ช) กรณีจัดที่พักฉุกเฉินในต่างประเทศ ให้จ่ายเป็นค่าเช่าสถานที่ค่าสาธารณูปโภคและค่าใช้จ่ายอื่นๆ รวมทั้งค่าภาษีเท่าที่จำเป็นในการจัดการและการบริหารที่พักฉุกเฉินตามระเบียบที่อธิบดีกำหนด(ซ) กรณีสมาชิกกองทุนถูกดำเนินคดีอาญาในความผิดซึ่งมิใช่เกิดจากการกระทำโดยเจตนาในต่างประเทศหรือสมาชิกกองทุนดำเนินคดีแพ่งแก่นายจ้าง เนื่องจากไม่ได้รับความเป็นธรรมจากการทำงานซึ่งเกิดขึ้นในระหว่างที่เป็นสมาชิกกองทุนให้จ่ายเป็นค่าจ้างทนายความเท่าที่จ่ายจริงแต่ไม่เกินหนึ่งแสนบาท(ฌ) กรณีเสียชีวิตให้จ่ายเงินสงเคราะห์ในการจัดการศพและเงินช่วยเหลือเพื่อบรรเทาความเดือดร้อนแก่ทายาทโดยธรรมของสมาชิกกองทุนตามที่บัญญัติไว้ในประมวลกฎหมายแพ่งและพาณิชย์กรณีสมาชิกกองทุนประสบอันตรายก่อนไปทำงานในต่างประเทศจนถึงแก่ชีวิต ให้จ่ายเงินสงเคราะห์เหมาจ่ายจำนวนสามหมื่นบาทกรณีสมาชิกกองทุนเสียชีวิตขณะกลับมาประเทศไทย ให้จ่ายเงินสงเคราะห์เหมาจ่ายจำนวนสามหมื่นบาทกรณีสมาชิกกองทุนเสียชีวิตในต่างประเทศให้จ่ายเงินสงเคราะห์เหมาจ่ายจำนวนสี่หมื่นบาทตลอดจนค่าใช้จ่ายในการจัดการศพในต่างประเทศเท่าที่จ่ายจริงไม่เกินสี่หมื่นบาท(๓) การคัดเลือกและทดสอบฝีมือและการฝึกอบรมคนหางานก่อนจะเดินทางไปทำงานในต่างประเทศ ให้จ่ายเป็นค่าใช้จ่ายกรณีต่างๆในอัตราที่ประหยัด โดยคำแนะนำของคณะกรรมการกองทุนเพื่อช่วยเหลือคนหางานไปทำงานในต่างประเทศได้แก่(ก) ค่าใช้จ่ายเกี่ยวกับวัสดุอุปกรณ์ค่าจ้าง ค่าตอบแทนลูกจ้างชั่วคราว ค่าวิทยากรและค่าใช้จ่ายอื่นที่จำเป็นของทางราชการในการคัดเลือกและฝึกอบรมคนหางานก่อนจะเดินทางไปทำงานในต่างประเทศ(ข) ค่าใช้จ่ายเกี่ยวกับวัสดุที่ใช้ในการทดสอบฝีมือคนหางานซึ่งจะไปทำงานในต่างประเทศการขอรับการสนับสนุนค่าใช้จ่ายตาม(ก) และ (ข) นั้น หากได้รับอนุมัติจากเงินงบประมาณจะใช้เงินกองทุนฯ ไม่ได้(๔) ค่าใช้จ่ายที่เกิดขึ้นจากการโอนเงินกองทุน และค่าธรรมเนียมการให้บริการรับ-ส่งเงินตามที่ธนาคารเรียกเก็บ(๕) ภายใต้บังคับมาตรา ๕๓ ค่าใช้จ่ายอื่นใดที่เกี่ยวกับการช่วยเหลือคนหางานไปทำงานในต่างประเทศที่มิได้กำหนดไว้ในระเบียบนี้หากมีความจำเป็นและมีเหตุอันสมควร ให้อธิบดีมีอำนาจสั่งจ่ายเงินกองทุนเพื่อให้การสงเคราะห์แก่สมาชิกกองทุนได้โดยคำแนะนำของคณะกรรมการกองทุนเพื่อช่วยเหลือคนหางานไปทำงานในต่างประเทศข้อ๖ การขอรับความช่วยเหลือจากกองทุน ให้ยื่นคำร้องตามแบบที่อธิบดีกำหนดภายในสองปีนับแต่วันเกิดสิทธิในการขอใช้จ่ายเงินจากกองทุนตามระเบียบนี้การขอรับความช่วยเหลือจากกองทุนที่อยู่ระหว่างการพิจารณาก่อนวันที่ระเบียบนี้ใช้บังคับให้พิจารณาจ่ายเงินกองทุนตามระเบียบนี้ข้อ๗ ให้อธิบดีเป็นผู้รักษาการตามระเบียบนี้ประกาศ ณ วันที่ ๒๘มีนาคม พ.ศ. ๒๕๔๙สมศักดิ์ เทพสุทินรัฐมนตรีว่าการกระทรวงแรงงานวิภา/ผู้จัดทำ๑๓ มีนาคม ๒๕๕๕[๑] ราชกิจจานุเบกษาเล่ม ๑๒๓/ตอนที่ ๔๔ ง/หน้า ๓๐/๒๗ เมษายน ๒๕๔๙